Hotărârea Curții (Camera a patra) din 28 ianuarie 2016 (cerere de decizie preliminară formulată de Finanzgericht Düsseldorf, Finanzgericht Hamburg - Germania) - CM Eurologistik GmbH/Hauptzollamt Duisburg (C-283/14), Grünwald Logistik Service GmbH (GLS)/Hauptzollamt Hamburg-Stadt (C-284/14)
(Cauzele conexate C-283/14 și C-284/14)1
[Trimitere preliminară – Regulamentul (UE) nr. 158/2013 – Validitate – Taxă antidumping instituită cu privire la importurile de anumite citrice preparate sau conservate originare din China – Executarea unei hotărâri prin care s-a constatat nevaliditatea unui regulament precedent – Redeschiderea anchetei inițiale privind stabilirea valorii normale – Reinstituirea taxei antidumping pe baza acelorași date – Perioada de anchetă care trebuie luată în considerare]
Limba de procedură: germana
Instanța de trimitere
Finanzgericht Düsseldorf, Finanzgericht Hamburg
Părțile din procedura principală
Reclamante: CM Eurologistik GmbH (C-283/14), Grünwald Logistik Service GmbH (GLS) (C-284/14)
Pârâte: Hauptzollamt Duisburg (C-283/14), Hauptzollamt Hamburg-Stadt (C-284/14)
Dispozitivul
Examinarea întrebărilor adresate nu a revelat niciun element de natură să afecteze validitatea Regulamentului de punere în aplicare (UE) nr. 158/2013 al Consiliului din 18 februarie 2013 de reinstituire a unei taxe antidumping definitive la importurile de anumite citrice preparate sau conservate (mandarine etc.) originare din Republica Populară Chineză.
____________
1     JO C 315, 15.9.2014.